TQM วอลุ่มแน่น-บวก 9% ทุบออลไทม์ไฮต่อเนื่อง! คาดเก็งฯก่อนเข้า FTSE จันทร์หน้า
TQM วอลุ่มแน่น-บวก 9% ทุบออลไทม์ไฮต่อเนื่อง! คาดเก็งฯก่อนเข้า FTSE จันทร์หน้า
TQM วอลุ่มแน่น-บวก 9% ทุบออลไทม์ไฮต่อเนื่อง! คาดเก็งฯก่อนเข้า FTSE จันทร์หน้า
19 มิ.ย. 2563

ผู้สื่อข่าวรายงานว่า บริษัท ทีคิวเอ็ม คอร์ปอเรชั่น จำกัด (มหาชน  หรือ TQM  ณ เวลา 10.44 น. อยู่ที่ 127.00 บาท บวก 11.50  บาท หรือ 9.96% ด้วยมูลค่าซื้อขาย 314.40 พันล้านบาท โดยราคาหุ้นปรับตัวขึ้นสูงสุดนับตั้งเข้าซื้อขายในตลาดหลักทรัพย์แห่งประเทศไทย (SET) เมื่อวันที่ 20 ธ.ค.61

ด้านบล.กรุงศรี จำกัด (มหาชน) ระบุว่า  FTSE ปรับคำนวณดัชนีรอบใหม่ และลดน้ำหนักการลงทุนในตลาดหุ้นไทย มีผลโดยใช้ราคาปิดวันนี้:การซื้อขายวันนี้อาจจะมีความผันผวนในช่วงท้ายตลาดเนื่องจากดัชนี FTSE จะมีการปรับน้ำหนักการลงทุนและมีการเปลี่ยนแปลงหุ้นที่เข้า และออกจากดัชนีรอบใหม่โดยใช้ราคาปิดของตลาดในวันนี้และเริ่มมีผลในวันที่ 22 มิ.ย. 2020
โดยดัชนี FTSE SET Large Cap Index มีหุ้นเข้าใหม่คือ CRC, DIF ส่วน LH MINT ถูกปรับออก ขณะที่ดัชนี FTSE Mid Cap Index มีหุ้นเข้าใหม่ 6 หลักทรัพย์ ACE BAM IMPACT LH MINT และ TQM
ส่วน DIF ถูกปรับออก DIF (ย้ายไป Large Cap) นอกจากนี้ FTSE ยังลดน้ำหนักการลงทุนของตลาดหุ้นไทยในดัชนี FTSE All word ลงจาก 0.709% เป็น 0.705% และดัชนี FTSE EM ลดลงจาก 3.05% เป็น 2.98% การลดน้ำหนักครั้งนี้คาดว่าจะทำให้มีเม็ดเงินไหลออกประมาณ 3,500-3,700 ล้านบาท กระทบหุ้นในกลุ่ม Big Cap ที่คาดว่าจะถูกลดน้ำหนักการลงทุนด้วยอาทิ PTT CPALL SCC AOT และ ADVANC
 
ส่วนบริษัทหลักทรัพย์ บัวหลวง จำกัด ระบุว่า TQM  ยังคงประมาณการกำไรปี 2563 ที่ 706 ล้านบาท (เพิ่มขึ้น 39%) ขณะที่การแพร่ระบาดของโควิด-19 เปิดโอกาสให้บริษัทเพิ่มยอดขายผลิตภัณฑ์ประกันด้านสุขภาพที่เกี่ยวข้องกับโควิด-19 นับตั้งแต่ไตรมาส 2/2563 เป็นต้นไป นอกจากนี้บริษัทมีแผนที่จะซื้อกิจการโบรกเกอร์เพิ่มเติมในช่วงครึ่งหลังของปี 2563 เพื่อเพิ่มยอดขาย (ยังไม่รวมในประมาณการ) จากแนวโน้มการเติบโตที่แข็งแกร่งสำหรับในช่วงที่เหลือของปี ยังคงคำแนะนำซื้อสำหรับ TQM